Viadukt

Viadukt (fra latin; via, «vei» og ducere, «å føre»; etter akvedukten) er brukonstruksjon som bærer over andre kryssende hindringer, som veier, jernbanelinjer, og dalsøkk. 

Det er vanskelig å definere noen konkret forskjell mellom viadukter og bruer, men tradisjonelt kalles konstruksjoner som bærer over større elver eller fjorder ofte bruer. Antikkens romere benyttet ikke begrepet «viadukt»; det er en moderne avledning fra en analogi med akvedukt. Som de antikke romerske akvedukter består mange tidlige viadukter av en rekke buer av ofte samme lengde. Begrepet viadukt brukes sjelden om slike konstruksjoner i Norge, mens det er vanlig sørover i Europa.

 Se også 
 Akvedukt

 Referanser 
«viadukt», Bokmålsordboka

«viaduct» , Oxford Dictionaries

viadukt i Store norske leksikon på snl.no. Hentet 16. juli 2022 fra https://snl.no/viadukt

 Eksterne lenker 



Kategori:Broer etter funksjon